
KĖDAINIŲ RAJONO SAVIVALDYBĖS TARYBA

SPRENDIMAS
DĖL TURTO PERDAVIMO ASOCIACIJAI PLINKAIGALIO BENDRUOMENĖS CENTRUI 

[bookmark: _GoBack]2022 m. spalio 28 d. Nr. TS-302
Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu ir atsižvelgdama į Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Kėdainių rajono savivaldybės tarybos 2019 m. spalio 25 d. sprendimu Nr. TS-238 „Dėl Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, bei asociacijos Plinkaigalio bendruomenės centro 2022 m. rugsėjo 12 d. prašymą „Dėl panaudos sutarties termino pratęsimo“, Kėdainių rajono savivaldybės taryba n u s p r e n d ž i a:
1. Perduoti asociacijai Plinkaigalio bendruomenės centrui (kodas 301160637) 10 metų panaudos pagrindais laikinai neatlygintinai valdyti ir naudotis Kėdainių rajono savivaldybei nuosavybės teise priklausantį nekilnojamąjį turtą, esantį Kėdainių r. sav., Krakių sen., Pašušvio k., Šušvės g. 1:
1.1. 112,29 kv. m bendro ploto mokyklos pastatą, plane pažymėtą 1C1p, unikalus numeris 5396-3005-0010;
1.2. 36,0 kv. m užstatyto ploto ūkinį pastatą, plane pažymėtą 2I1p, unikalus numeris       5396-3005-0024;
1.3. kiemo statinius (kiemo aikštelę, šulinį), unikalus numeris 5396-3005-0030.
Turto panaudojimo paskirtis – tenkinti gyvenamosios vietovės bendruomenės viešuosius poreikius.
2. Įgalioti Kėdainių rajono savivaldybės administracijos Krakių seniūnijos seniūną pasirašyti 1 punkte nurodyto nekilnojamojo turto panaudos sutartį, perdavimo–priėmimo aktą ir informaciją apie sudarytą panaudos sutartį skelbti savivaldybės interneto svetainėje ne vėliau kaip per tris mėnesius nuo sutarties sudarymo dienos.
Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras					                Valentinas Tamulis 

